Hypopycna

Hypopycna er en gruppe (slekt) av biller som hører til underfamilien punktøyekortvinger (Omaliinae) i den store familien kortvinger (Staphylinidae).

Utseende 
En liten (2-2,5 millimeter), brun, avlang, litt flat kortvinge. Oversiden er halvblank, nokså tett og kraftig punktert og fint hårete. Hodet er stort og bredt med middels store, utstående fasettøyne, markert "hals" og to små punktøyne nær midten. Pronotum har rundede sider, er tydelig bredere enn langt, uten påfallende furer eller groper, langs hver sidekant med en rad av korte, krumme, svarte børstehår. Bakvingene er mye lengre enn pronotum. Bakkroppen er ganske jevnbred. Beina er slanke, og middels lange, brungule.

Levevis 
Disse billene er gjerne typiske skogsarter som blant annet kan finnes under barken på døde trær.

Utbredelse 
Arten er utbredt i Vest-Europa nord til Storbritannia og Nord-Afrika.

Systematisk oversikt 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien punktøyekortvinger (Omaliinae) Macleay, 1825
 Stammen Omaliini MacLeay, 1825
 Slekten Hypopycna Mulsant & Rey, 1880
 Hypopycna rufula (Erichson, 1840)

Eksterne lenker 
 

Punktøyekortvinger
Biller formelt beskrevet i 1840
Dyr formelt beskrevet av Martial Étienne Mulsant
Dyr formelt beskrevet av Claudius Rey